S Industrieviadl (Viadl untan Weanawoid) is da südestliche Teu vo Nidaestareich. De Noadgrenz zan Weiviadl (Viadl untan Manhartsberg) reicht vo da Landesgrenz bei Hainburg bis noch Wean. De Westgrenz zan Mostviadl geht entlaung vo da Thermenlinie und vo de Auslaifa vom Weanawoid Richtung Süden. De südliche Grenz geht entlang vo an Gebiagskaum zua Steiamoak. De Ostgrenz zan Burgnland büdn des Rosaliengebiag, de Leitha und des Leithagebiag.